Самым яскравым пацвярджэннем таму – вытворчыя вынікі калектыву. У першы пасля мадэрнізацыі год – 2013-ы – кароўкі на Зачэпіцкай МТФ далі ў сярэднім па 5405 кілаграмаў малака кожная. Ферма стала трэцяю ў раёне па выніковасці. У наступны год – 2014-ы – прыбавілі яшчэ па 1541 кілаграму і за год атрымалася па 6946 кілаграмаў. Гэта ўжо першы вынік у раёне. Удала распачаўся для Зачэпіцкай фермы і 2015-ы, надой за студзень склаў па 603 кілаграмы, плюс у параўнанні з леташнім студзенем 45 кілаграмаў. Гэтымі днямі кожная кароўка на ферме дае па два вядры малака штодзень – па 21,4 кілаграма.